Edith Rebecca Saunders

Edith Rebecca Saunders, nada en Brighton, Inglaterra, o 14 de outubro de 1865 e finada en Cambridge o 6 de xuño de 1945, foi unha xenetista e anatomista vexetal británica. Descrita polo xenetista e biólogo británico, como a "nai da xenética vexetal británica", xogou un papel activo no redescubrimento das leis de herdanza de Mendel, a comprensión da herdanza dos trazos nas plantas; foi a primeira colaboradora do xenetista William Bateson. Tamén desenvolveu un amplo traballo sobre a anatomía das flores, centrándose especialmente no xineceo, os órganos reprodutores femininos das flores.

 Traxectoria 
Saunders foi educada por primeira vez no Handsworth Ladies' College e en 1884 ingresou no Newnham College, Cambridge.Edith Rebecca Saunders entry on Encyclopædia Britannica: http://www.britannica.com/EBchecked/topic/1758746/Edith-Rebecca-Saunders Alí, asistiu ao Tripos de Ciencias Naturais durante dous anos para estudar ciencias naturais.

Continuou a súa investigación de posgrao no Balfour Bioological Laboratory for Women, un laboratorio que co-dirixiu coa científica Marion Greenwood de 1888 a 1890 e logo dirixiu soa durante outros 24 anos; este centro da Universidade de Cambridge encargouse de formar a alumnas e mesmo proporcionou traballos universitarios a científicas formadas que doutro xeito nunca serían colocadas. Saunders tamén foi xefa de estudos no Girton College (1904–1914) e no Newnham College (1918–1925).

Foi nomeada Fellow da Royal Horticultural Society da que recibiu a Medalla Banksian en 1906. En 1905 foi unha das primeiras mulleres elixidas para a Sociedade Linneana de Londres. En 1920 foi presidenta da sección de botánica da British Association for the Advancement of Science e presidenta da Genetic Society, entre 1936 e 1938. List of presidents of the Genetics Society: http://www.genetics.org.uk/About/PastPresidentsoftheSociety.aspx 

Durante a segunda guerra mundial serviu como voluntaria axudando as forzas aliadas. Morreu pouco despois de regresar a Gran Bretaña, en 1945, tras sufrir feridas nun accidente de bicicleta.
ligazón=//upload.wikimedia.org/wikipedia/commons/thumb/1/17/Biscutella_laevigata_ENBLA04.jpg/280px-Biscutella_laevigata_ENBLA04.jpg|miniatura|280x280px| Biscutella laevigata

 Carreira 
As primeiras investigacións de Saunders foron no campo da xenética, na que algúns dos seus experimentos xenéticos levaron a ela e a William Bateson a definir termos importantes como "alelomorfos" (hoxe chamados alelos), heterocigotos e homocigotos.Bateson, W. and Saunders, E. R. (1902) "The facts of heredity in the light of Mendel’s discovery." Reports to the Evolution Committee of the Royal Society, I. pp 125-160 Ademais, xunto con William Bateson e Reginald Punnett, descubriu o que agora se coñece como xenes ligados, cando os factores hereditarios están ligados e se herdan xuntos, a base para importantes descubrimentos sobre a cartografía xenética e as súas combinacións.

Tamén fixo un amplo traballo sobre anatomía vexetal, en particular en relación co xineceo, publicando varios artigos sobre o tema, entre os que destaca a súa serie de artigos sobre Ilustracións do polimorfismo carpelo publicado na revista New Phytologist entre 1928 e 1931. Entre outras, tratou a herdanza de trazos dominantes e recesivos na planta Biscutella laevigata e a herdanza na planta de xardín, Matthiola incana, especie que estudou intensamente.

 Notas 

Categoría:Nados en Brighton
Categoría:Botánicos de Inglaterra
Categoría:Nados en 1865
Categoría:Finados en 1945